Document ID: /roh_data/filtered/Bilingualer_Corpus_interleaved-it-rm.jsonl.gz/1750

This is a text translated from Italian to Rumantsch Grischun.
I Grigioni lavorano a nuove linee direttive sugli anziani

Il Cantone dei Grigioni vuole rielaborare e concretizzare le sue linee direttive sugli anziani. Per questa ragione specialisti di Amministrazione, associazioni e organizzazioni si sono incontrati giovedì 15 aprile 2010 a Coira per un convegno. I risultati dei workshop dovranno ora confluire nell'elaborazione delle nuove linee direttive sugli anziani, che verranno poste in consultazione il prossimo anno. L'obiettivo è fissare assieme principi direttivi per sviluppare una politica degli anziani d'avanguardia per i prossimi 10–15 anni.

Le attuali linee direttive sugli anziani risalgono al 1996. Si rende dunque necessaria una rielaborazione e una concretizzazione. A questo scopo il Dipartimento di giustizia, sicurezza e sanità il 15 aprile 2010 ha organizzato un workshop con la partecipazione di esperti. Circa 30 persone di diverse organizzazioni statali e private hanno dato seguito all'invito e hanno dato il loro contributo ai lavori con conoscenze specialistiche e con la loro esperienza pratica.

Perseguire un orientamento comune

La mattina erano in programma tre relazioni introduttive. La Consigliera di Stato Barbara Janom Steiner ha descritto le premesse politiche e gli obiettivi. Nella rielaborazione delle linee direttive sugli anziani vanno integrati nuovi sviluppi demografici e sociali senza ridurre la politica degli anziani alla mera discussione sulle strutture di assistenza e sui contenuti nel settore della cura e dell'assistenza. Essa deve essere completa e superare i confini politici. Vanno sfruttati il considerevole potenziale relativo a provvedimenti di promozione della salute e preventivi così come le enormi conoscenze e l'ampio sapere degli anziani nel Cantone dei Grigioni. Per una politica degli anziani di successo è di fondamentale importanza che tutti gli attori della politica degli anziani e del lavoro con gli anziani seguano il medesimo orientamento.

Nella sua relazione Daniel Zindel, teologo e direttore generale della fondazione Gott hilft, ha affrontato il tema "mutamento di valori sociali ed età". La giornalista e scrittrice Dr. Klara Obermüller ha tenuto una relazione sul tema "piacere e frustrazione dell'invecchiamento".

Nei workshop che sono seguiti alla parte introduttiva gli esperti hanno discusso a fondo le bozze per i nuovi principi direttivi e i campi d'azione strategici nella politica degli anziani dei Grigioni. Per via della provenienza diversa degli esperti è nata una discussione vivace e avvincente durante la quale è stato possibile giungere a conclusioni importanti l'ulteriore lavoro. Molti dei partecipanti si sono detti disposti a collaborare anche in futuro in gruppi di lavoro nel quadro della concretizzazione dei principi direttivi e a sostenere l'Ufficio dell'igiene pubblica nell'ulteriore lavoro.

Le nuove linee direttive sugli anziani intendono fissare i principi direttivi per i prossimi 10 – 15 anni, a cui dovranno orientarsi tutti gli attori statali e privati nel Cantone dei Grigioni nel rispettivo settore di competenza. Vanno definiti anche provvedimenti concreti che andranno realizzati nei prossimi anni.

Ulteriore procedura

L'Ufficio dell'igiene pubblica, incaricato della rielaborazione e della concretizzazione delle linee direttive sugli anziani, integrerà ora nell'elaborazione della bozza le conclusioni dei workshop. Inoltre, l'Ufficio dell'igiene pubblica istituirà gruppi di lavoro interdisciplinari che concretizzeranno possibili provvedimenti in base ai risultati dei workshop. In una fase successiva, il prossimo anno le nuove linee direttive sugli anziani verranno poste in consultazione e dopo la rettifica il Governo le approverà.

Persone di riferimento:

- Consigliera di Stato Barbara Janom Steiner, Direttrice del Dipartimento di giustizia, sicurezza e sanità, tel. 081 257 25 01

- Rudolf Leuthold, capo dell'Ufficio dell'igiene pubblica, tel. 081 257 26 41

Organo: Dipartimento di giustizia, sicurezza e sanità

Fonte: it Dipartimento di giustizia, sicurezza e sanità

15.04.2010
Il Grischun elavura in nov model directiv pertutgant la vegliadetgna

Il chantun Grischun vul repassar e concretisar ses model directiv pertutgant la vegliadetgna. Per quest intent èn sa scuntradas spezialistas e spezialists da l'administraziun, da federaziuns e d'organisaziuns, gievgia, ils 15 d'avrigl 2010, a Cuira per ina dieta. Ils resultats dals lavuratoris duain vegnir integrads en il nov model directiv pertutgant la vegliadetgna. Il model directiv duai vegnir dà en consultaziun l'onn proxim. La finamira è quella d'elavurar ils princips directivs per concepir ina politica da vegliadetgna progressiva per ils proxims 10 fin 15 onns.

Il model directiv chantunal vertent pertutgant la vegliadetgna datescha da l'onn 1996. El sto vegnir repassà e concretisà. Per quest intent ha il departament da giustia, segirezza e sanadad organisà ils 15 d'avrigl 2010 in lavuratori cun spezialistas e cun spezialists. Circa 30 persunas da differentas organisaziuns statalas e nunguvernamentalas han dà suatientscha a l'invitaziun ed han fatg valair lur enconuschientschas spezialas e lur experientscha pratica a la dieta.

Cuntanscher ina finamira communabla

L'avantmezdi èn stads trais referats d'input sin il program. La cussegliera guvernativa Barbara Janom Steiner ha descrit la situaziun politica da partenza e las finamiras politicas. Ils novs svilups demografics e socials ston vegnir integrads cun repassar il model directiv pertutgant la vegliadetgna. La politica da vegliadetgna na dastga betg vegnir reducida a discussiuns davart las structuras da provediment e davart ils cuntegns en il sectur da la tgira e da l'assistenza. Ella sto avair ina basa pli vasta e sto surpassar ils cunfins da la politica. Il potenzial considerabel da las mesiras per promover la sanadad e la prevenziun sco er la savida e las enconuschientschas enormas da las persunas pli veglias en il chantun Grischun ston vegnir tratgs a niz. Sche la politica da vegliadetgna duai avair success, èsi central che tut ils acturs da la politica da vegliadetgna e da la lavur da vegliadetgna persequiteschian la medema finamira.

Daniel Zindel, teolog e manader da la fundaziun "Gott hilft", ha referì davart il tema "midada da las valurs socialas e vegliadetgna". La schurnalista ed autura dr. Klara Obermüller ha relatà en ses referat davart ils "plaschairs e displaschairs dal vegnir vegl".

En ils lavuratoris dal suentermezdi han las spezialistas ed ils spezialists discutà detagliadamain davart ils novs prinicips directivs e davart ils champs d'agir strategics en la politica da vegliadetgna dal Grischun. La differenta provegnientscha da las spezialistas e dals spezialists ha procurà per ina discussiun animada e plain tensiun, che ha dà infurmaziuns interessantas per l'ulteriura lavur. Bleras participantas e blers participants èn sa declerads pronts da collavurar per concretisar ils princips directivs en las gruppas da lavur e da sustegnair l'uffizi da sanadad en sia ulteriura lavur.

Il nov model directiv duai fixar per ils proxims 10 fin 15 onns ils princips directivs, als quals pon s'orientar ils acturs statals e nunguvernamentals en il chantun Grischun entaifer lur champ da cumpetenza respectiv. En quest connex duain er vegnir definidas mesiras concretas che pon vegnir realisadas ils proxims onns.

Ulteriur proceder

L'uffizi da sanadad ch'è incumbensà da repassar e da concretisar il model directiv pertutgant la vegliadetgna, vegn ad integrar en il sboz las enconuschientschas ch'èn vegnidas obtegnidas en ils lavuratoris. Ultra da quai vegn l'uffizi da sanadad a nominar gruppas da lavur interdisciplinaras che concretiseschan eventualas mesiras sin fundament dals resultats ch'èn vegnids obtegnids en ils lavuratoris. En in'ulteriura fasa duai il nov model directiv pertutgant la vegliadetgna vegnir dà en consultaziun l'onn proxim. Suenter la procedura da rectificaziun vegn la regenza a deliberar il nov model directiv pertutgant la vegliadetgna.

Infurmaziuns:

- cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

- Rudolf Leuthold, manader da l'uffizi da sanadad, tel. 081 257 26 41

Gremi: departament da giustia, segirezza e sanadad

Funtauna: rg departament da giustia, segirezza e sanadad

15.04.2010